ΚΑΝΟΝΙΣΜΟΣ (ΕΚ) αριθ. 1044/96 ΤΗΣ ΕΠΙΤΡΟΠΗΣ της 11ης Ιουνίου 1996 για τροποποίηση του κανονισμού (ΕΚ) αριθ. 773/96 περί ειδικών μέτρων παρέκκλισης από τον κανονισμό (ΕΟΚ) αριθ. 3665/87, από τον κανονισμό (ΕΟΚ) αριθ. 3719/88 και από τον κανονισμό (ΕΟΚ) αριθ. 1964/82 στον τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 805/68 του Συμβουλίου, της 27ης Ιουνίου 1968, περί κοινής οργανώσεως της αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΚ) αριθ. 894/96 της Επιτροπής (2), και ιδίως το άρθρο 13 παράγραφος 12,
Εκτιμώντας:
ότι ο κανονισμός (ΕΚ) αριθ. 773/96 της Επιτροπής (3), όπως τροποποιήθηκε από τον κανονισμό (ΕΚ) αριθ. 957/96 (4), καθόρισε τα ειδικά μέτρα για τη ρύθμιση ορισμένων ενεργειών εξαγωγής μετά από τα μέτρα διασφαλίσεως που ελήφθησαν από αρκετές τρίτες χώρες κατά της σπογγώδους εγκεφαλοπάθειας των βοοειδών 7
ότι η εμπειρία απέδειξε ότι πρέπει να παραταθεί η διάρκεια ισχύος των πιστοποιητικών εξαγωγής για να μπορούν να περατωθούν οι εξαγωγικές διαδικασίες που επηρεάστηκαν από τις προαναφερθείσες περιστάσεις 7
ότι έχουν εμφανισθεί δυσκολίες όσον αφορά το βόειο κρέας που κατάγεται από το Ηνωμένο Βασίλειο 7 ότι ο κανονισμός (ΕΚ) αριθ. 773/96 δίδει τη δέουσα λύση για το κρέας που εξάγεται απευθείας αλλά όχι για εκείνο που έχει τεθεί υπό ένα των καθεστώτων που προβλέπονται από τα άρθρα 4 και 5 του κανονισμού (ΕΟΚ) αριθ. 565/80 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 2026/83 (6) 7 ότι πρέπει, συνεπώς, να τροποποιηθεί ο κανονισμός (ΕΚ) αριθ. 773/96 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 773/96 τροποποιείται ως εξής:
1. στο άρθρο 2 πρώτη περίπτωση, η ημερομηνία «31 Μαΐου 1996» αντικαθίσταται από την ημερομηνία «31 Ιουλίου 1996» 7
2. το άρθρο 5 παράγραφος 3 αντικαθίσταται από το ακόλουθο κείμενο:
«3. Μετά από αίτηση του εξαγωγέα, το πιστοποιητικό εξαγωγής, η δήλωση πληρωμής και η διασάφηση εξαγωγής όσον αφορά κρέας καταγωγής Ηνωμένου Βασιλείου το οποίο δεν έχει ακόμα εγκαταλείψει το τελωνειακό έδαφος της Κοινότητας και για το οποίο οι τελωνειακές διατυπώσεις έχουν συμπληρωθεί, ή το οποίο έχει τεθεί υπό ένα των καθεστώτων που προβλέπεται από τα άρθρα 4 και 5 του κανονισμού (ΕΟΚ) αριθ. 565/80 σε κράτος μέλος πλην του Ηνωμένου Βασιλείου, έως τις 31 Μαρτίου 1996 ακυρώνονται. Ο εξαγωγέας αποδίδει την επιστροφή που ενδεχομένως του έχει προκαταβληθεί και οι διάφορες εγγυήσεις που αφορούν τις ενέργειες αυτές αποδεσμεύονται.»
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Ιουνίου 1996.